**Megállapodás víziközművek átvételéről**

*(szerződésminta – önkormányzatok esetén)*

Amely létrejött egyrészről

**név**: **Budapest Főváros XI.Kerület Újbuda Önkormányzata**

székhelye: 1113 Budapest, Bocskai út 39-41.

törzskönyvi azonosító száma: 735748

adószáma: 15735746-2-43

KSH statisztikai számjel: 15735746-8411-321-01

képviseli: dr. Hoffmann Tamás polgármester

mint **Átadó** (a továbbiakban: **Átadó**), másrészről

másrészről

név: **Budapest Főváros Önkormányzata**

székhelye: 1052 Budapest, Városház u. 9-11.

törzskönyvi azonosító szám: 735638

adószám: 15735636-2-41

KSH statisztikai számjel: 15735636-8411-321-01

képviseli: Tarlós István főpolgármester

mint **Átvevő** (a továbbiakban: **Átvevő**)

(a továbbiakban együttesen: **Felek**)

között alulírott napon és helyen, az alábbi feltételekkel:

1. **ELŐZMÉNYEK**
2. Átadó kijelenti, hogy víziközmű létrehozására irányuló beruházást végzett. A víziközmű-szolgáltatásról szóló 2011. évi CCIX. törvény (a továbbiakban: Vksztv.) 6. § (1) bekezdése szerint víziközmű kizárólag az állam és települési önkormányzat tulajdonába tartozhat.
3. A Vksztv.5/F. § (4) bekezdése alapján Budapest főváros közigazgatási területén lévő felhasználási helyekre és az azokat közvetlenül ellátó víziközműre nézve az ellátásért felelős feladatait a fővárosban a fővárosi önkormányzat látja el. A Vksztv. 5/F. § (2) bekezdés a) pontja szerint az ellátásra felelős kötelezettsége a víziközművek tulajdonjogának megszerzése.
4. Átvevő, mint ellátásért felelős részére a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23.§ (4) bekezdés 11. pontja kötelező közfeladatként határozza meg a szennyvízelvezetés, -kezelés és -ártalmatlanítás (csatornaszolgáltatás)biztosítását. Felek megállapítják, hogy azMötv. 108. § (2) bekezdése lehetőséget ad arra, hogy az Átadó(mint helyi önkormányzat) tulajdonában álló víziközmű (mint nemzeti vagyon) tulajdonjoga az Átvevő fent meghatározott közfeladata ellátásának elősegítése érdekében az Átvevő részére ingyenesen átadásra kerüljön.
5. Felek rögzítik, hogy jelen Megállapodást az Átvevőfent megjelölt közfeladata ellátásának elősegítése érdekében kötik, valamint azért, hogy a Vksztv.-ben foglaltaknak megfelelően rendezzék az Átadó tulajdonában lévő víziközművek tulajdoni helyzetét. Felek rögzítik továbbá, hogy Átvevő tulajdonában lévő, illetve tulajdonába kerülő víziközművek üzemeltetője a Fővárosi Csatornázási Művek Zrt. (a továbbiakban:FCSM Zrt.) lesz, amely a [Magyar Energetikai és Közmű-szabályozási Hivatal](http://www.mekh.hu/) által kiadott engedély alapján a közműves szennyvízelvezetés és –tisztítás biztosítására szolgáló víziközművek üzemeltetésére kizárólagosan jogosult Budapest főváros területén.
6. **A Megállapodás Tárgya**
7. Felek rögzítik, hogy Átadó kizárólagos tulajdonát képezik a jelen Megállapodás 1.számú mellékletében meghatározott a Budapest XI. kerület Mikes Kelemen utca – Péterhegyi úton megépült víziközművek (a továbbiakban: Víziközművek).
8. Átadó az Mötv. 108. § (2) bekezdése, valamint a Vksztv. 5/F. § (2) bekezdés a) pontja és (4) bekezdése alapján térítésmentesen átruházza a Víziközművek tulajdonjogát Átvevőre, melyet Átvevő elfogad és a Víziközműveket tulajdonába veszi.
9. Felek rögzítik, hogy a műszaki átadás-átvétel a 2. számú mellékletben szereplő műszaki vizsgálati jegyzőkönyv felvétele mellett lezajlott. Felek megállapodnak, hogy a Víziközművek vonatkozásában a jelen Megállapodás III. 7. pontja szerinti hatályba lépés napjától az Átvevőt illetik a tulajdonos jogai, illetve terhelik kötelezettségei, Átvevő szedi azok hasznait, viseli az azokkal járó terheket és kárveszélyt. A Víziközműveket az FCSM Zrt. veszi üzemeltetésbe.
10. Felek megállapodnak, hogy Átvevő a Víziközműveket az1. számú mellékletben szereplő műszaki és pénzügyi kimutatás szerint és az Átadó könyveiben nyilvántartott értéken veszi tulajdonba az alábbiak szerint:
11. Átadó kijelenti, hogy a Víziközműveket aktiválta,könyveiben nyilvántartott bruttó értéke 64.740.794,-Ft, azaz hatvannégymillió-hétszáznegyvenezer-hétszázkilencvennégy forint. Az Átadó tájékoztatásul közli, hogy 2017. december 31..-ig elszámolt 16.692.216,-Ft, azaz tizenhatmillió-hatszázkilencvenkettőezer-kettőszáztizenhat forint értékcsökkenés levonása mellett az átadás-átvételre kerülő víziközmű vagyonelem nettó értéke 48.048.578,-Ft, azaz negyvennyolcmillió-negyvennyolcezer-ötszázhetvennyolc forint, melynek az időközben elszámolt értékcsökkenés összegével aktualizált értékét a jelen megállapodás aláírásának napján a Felek a jelen megállapodás 1. számú mellékletében – a bruttó érték változatlanul hagyása mellett– rögzítik.

VAGY

1. Átadó kijelenti, hogy a Víziközművek könyveiben befejezetlen beruházási állományban nyilvántartott értéke …………………. Ft, azaz ……………………. forint.[[1]](#footnote-2)

Átadó kijelenti, hogy a jelen pontban meghatározott könyvszerinti érték a hatályos számviteli előírásoknak megfelelően, az államháztartás számviteléről szóló 4/2013 (I. 11.) Korm. rendelettel összhangban került meghatározásra.

1. Felek rögzítik, hogy a Víziközművek átadása az Mötv. 108.§ (2) bekezdése alapján ingyenesen történik. Jelen Megállapodás tárgyát képező térítésmentes vagyonátruházás a Vksztv. 8. § (3) bekezdésére figyelemmel az általános forgalmi adó szempontjából közcélú adománynak minősül. A vagyonátadás során egyik félnél sem keletkezik áfa fizetési kötelezettség tekintettel arra, hogy az általános forgalmi adóról szóló 2007. évi CXXVII. törvény 11. § (3) bekezdésének a) pontja és 14. § (3) bekezdése alapján a közcélú adomány áfa hatályán kívüli ügylet.
2. Felek kijelentik, hogy a Beruházó és az üzemeltető FCSM Zrt. között rögzített 2. sz. melléklet szerinti műszaki vizsgálati jegyzőkönyv alapján az átadásra kerülő Víziközművek üzemeltetésre alkalmasak.
3. Átadó kijelenti, hogy Átvevő felé az átadásra kerülő Víziközművekkel kapcsolatban semmilyen igénye, követelése nincs, és igényt, követelést a jövőben sem támaszt. Átadó kijelenti továbbá, hogy tudomása szerint az átadott Víziközművek per-, teher- és igénymentesek, illetve harmadik személynek nincs olyan joga, mely az Átvevő tulajdonszerzését, tulajdonosi joggyakorlását korlátozná vagy akadályozná.
4. Átadó kijelenti, hogy a Víziközművek létesítésével, műszaki paramétereivel, engedélyezésével és üzemeltetésével kapcsolatosan birtokában volt okiratokat és dokumentumokat az FCSMZrt.-nek átadta, illetve az esetlegesen még birtokában lévő, illetve a Víziközművek számviteli nyilvántartásával kapcsolatos okiratokat és dokumentumokat jelen megállapodás aláírásával egyidejűleg Átvevő rendelkezésére bocsátja. Átadó kijelenti, hogy a Víziközművekhez kapcsolódó garanciális jogaikat (szavatosság, jótállás, stb.) Átvevőre átruházza. Rögzítésre kerül továbbá, hogy az Átadót az átruházott garanciális jogokon felül semmilyen további kellékszavatossági, illetve egyéb felelősség nem terheli a Víziközművek vonatkozásában.
5. Átadó kijelenti, hogy a Víziközművek vonatkozásában vízvezetési szolgalmi jog alapítása esetén az alapításhoz és annak ingatlan-nyilvántartásba történő bejegyzéséhez térítésmentesen hozzájárul, az ahhoz szükséges nyilatkozatokat megteszi –amennyiben szükséges, harmadik személy hozzájárulását megszerzi – és Átvevővel együttműködik.
6. Átadó kötelezi magát, hogy jelen Megállapodás I. fejezetében rögzített cél megvalósulása érdekében Átvevővel együttműködik, a szükséges hozzájárulásokat megadja, nyilatkozatokat, intézkedéseket megfelelő időben – saját döntéshozatali eljárásának megfelelően – megteszi, tájékoztatási és egyéb kötelezettségének eleget tesz.
7. Átadó tudomásul veszi, hogy Átvevő az átvett Víziközműveket jelen Megállapodásnak megfelelően,mint aktivált vagyont a vagyonmérlegében megjeleníti.
8. Felek részéről kapcsolattartásra kijelölt személyek:

Átadó részéről:

név, beosztás: : Bp.Főváros XI. Kerület Újbudai Polgármesteri Hivatal

 Városgazdálkodási Igazgatóság mindenkori vezetője

postacím: 1113 Bp. Bocskai út 39-41.

telefon: 06-1-372-4513

Átvevő részéről:

név, beosztás: illetékes szakmai osztály mindenkori vezetője

postacím: 1052 Budapest, Városház u. 9-11.

telefon: 06-1-327-1572

1. **ZÁRÓ RENDELKEZÉSEK**
2. Átadó kijelenti, hogy jelen Megállapodásban foglalt minden rá vonatkozó, illetve általa közölt adat és tény a valóságnak megfelel.
3. Felek a jelen Megállapodásból eredő és az azzal kapcsolatos valamennyi vitás kérdést békés úton kísérelnek meg rendezni.
4. Amennyiben jelen Megállapodás egyes rendelkezései teljesen vagy részben hatálytalanok, semmisek vagy megtámadhatóak lennének, az nem érinti a fennmaradó rendelkezések érvényességét, hatályosságát. A Felek jelen pont szerinti esetre kötelezettséget vállalnak a Megállapodás I. fejezetében foglalt, szándékolt jogi cél elérésére alkalmas módosítására.
5. Jelen megállapodás kizárólag írásban módosítható.
6. A jelen megállapodásban nem szabályozott kérdésekben a Vksztv., azMötv. ésa nemzeti vagyonról szóló 2011. évi CXCVI. törvény rendelkezései az irányadóak.
7. Felek jelen megállapodást Budapest Főváros Önkormányzata Közgyűlésének ……...../201 . ( . .) sz. határozata alapján kötik meg.
8. Jelen Megállapodás a mindkét Fél általi aláírás napján lép hatályba, amennyiben Felek nem egyidőben írják azt alá, a hatályba lépés napja a későbbi aláírás napja.
9. Jelen Megállapodás 5 azaz öt darab számozott oldalból és 6 azaz hat darab mellékletből áll, melyek elválaszthatatlan részét képezik.

Felek jelen Megállapodás minden oldalát elolvasták, és mint ügyleti akaratukkal mindenben megegyezőt jóváhagyólag írták alá.

Budapest,……év …….…….hó……..nap Budapest, ……. év ………... hó …….. nap

|  |  |
| --- | --- |
|  |  |
| Budapest Főváros XI.Kerület Újbuda Önkormányzatarészéről:……………………………………………..**dr.Hoffmann Tamás**polgármester | Budapest Főváros ÖnkormányzatarészérőlFőpolgármester megbízásából:……………………………………….**dr. Szeneczey Balázs** főpolgármester-helyettes |

 Pénzügyi ellenjegyzést végezte:

Budapest, 20 . hó nap

……………………………………….

Verő Tibor

Pénzügyi főosztályvezető

Láttam, Főjegyző megbízásából:

Budapest, 20 ……hó ..…nap

……………………………………….

Bárdonné dr. Benda Mónika

aljegyző

Mellékletek:

1. sz. melléklet: Víziközművek műszaki-pénzügyi kimutatása

2. sz. melléklet: FCSM Zrt. műszaki vizsgálati jegyzőkönyve

3. sz. melléklet: vízjogi létesítési engedély

4. sz. melléklet: megvalósulási helyszínrajz

5. sz. melléklet: érintett ingatlan tulajdoni lapja

6. sz. melléklet: földhivatali helyszínrajz

1. A konkrét megállapodásban – attól függően, hogy az érintettVíziközműbefejezett avagy befejezetlen beruházásként van nyilvántartva – a jelen ponta) vagy b) bekezdése szerinti szöveg szerepeltetendő. [↑](#footnote-ref-2)